ועדת החוץ והביטחון, כנסת 20, פרוטוקול מספר 182>, 2017-06-28 10:35

אבי דיכטר: בוקר טוב.

אבי דיכטר: אני מכריז שחלק זה של הישיבה אינו חסוי בהתאם לסעיף 120(ב)(2) בתקנון הכנסת.

אבי דיכטר: דיון חדש.

אבי דיכטר: אנחנו מביאים להצבעה צורך בהקמת ועדת משנה לענייני חוות דעת ודוחות חסויים של מבקר המדינה.

אבי דיכטר: הרכב הוועדה המוצעת: חבר הכנסת אבי דיכטר יושב ראש, חברת הכנסת ענת ברקו, חבר הכנסת מוטי יוגב, חבר הכנסת עמר בר-לב וחבר הכנסת עפר שלח.

מירב בן ארי: אני יכולה לשאול שאלה?

אבי דיכטר: כן.

מירב בן ארי: אני חברה בוועדת המשנה של הוועדה לביקורת המדינה, ועדה חסויה, שעסקה עכשיו, למשל, בנושא של 'צוק איתן'.

אבי דיכטר: היא מהצד השני.

מירב בן ארי: לא, קודם כל אני לא בוועדה הזאת, אני בצד השני, רק רציתי לדעת מה ההבדל בין ועדת המשנה לביטחון של הוועדה לביקורת המדינה לבין ועדת המשנה של ועדת חוץ וביטחון, אנחנו שנינו נקרא את אותם דוחות בעצם?

אבי דיכטר: כן, בדיוק כך.

אבי דיכטר: אנחנו פשוט כל פעם - - -

<שמואל לטקו: יהיו דיונים משותפים.

מירב בן ארי: כמו 'צוק איתן', שהיה עכשיו?

מירב בן ארי: 'צוק איתן' זו ועדת המשנה שלנו?

<שמואל לטקו: מירב, אלה יהיו שם בדיון, ההרכב הזה.

<מירי פרנקל-שור: מירב, הם יקראו את הדוחות של הוועדה לביקורת המדינה באישור יושבת הראש הוועדה.

מירב בן ארי: קארין.

<מירי פרנקל-שור: בדיוק, יושבת ראש הוועדה לביקורת המדינה.

מירב בן ארי: אתם תצטרפו לוועדת המשנה שלנו?

<מירי פרנקל-שור: לא כל דוח, אלא הדוחות שיהיו באישור יושבת ראש הוועדה.

אבי דיכטר: אנחנו מעלים את זה להצבעה.

אבי דיכטר: מי בעד?

אבי דיכטר: ירים את ידו.

אבי דיכטר: מי נגד?

אבי דיכטר: אין.

אבי דיכטר: מי נמנע?

אבי דיכטר: אין.

אבי דיכטר: פה אחד עבר.

אבי דיכטר: בעד – פה אחד הקמת ועדת המשנה אושרה.

אבי דיכטר: תודה רבה.

אבי דיכטר: הישיבה נעולה.